


A Jobbik elszámoltatná az olajügyes 


politikusbűnözőket 


Volner János kifejtette, a 90-es évek olajmatf- 
fia-botrányai által érintett szervezett bűnözői 
csoportok olyan személyi és üzleti összefonódá- 
sokkal dolgoztak, amelyek az MSZP legfelsőbb 
köreihez vezetnek. A jobbikos képviselő hozzá- 
tette, azok a szocialista politikusok, akik ezekkel 
a bűnözői csoportokkal tartottak kapcsolatot, 
ma is a parlamentben ülnek. 

,A rendelkezésre álló információk alapján az 
olajügyekhez köthető bűncselekményeket a 


Horn-kormány tudatosan, saját kormányzati 


szerepét felhasználva, titkosszolgálati háttérrel 
segítette, ebből kifolyólag a magyar nemzetet 
több ezermilliárd forintos kár érte" — emlékez- 
tetett Volner. Véleménye szerint a hatóságoknak 
látható módon akkor kezdett meggyűlni a baja 
ezekkel a , vállalkozásokkal", amikor azok meg- 
próbálták tisztára mosni olajbizniszben össze- 
harácsolt vagyonukat. Mivel ez főleg az éjszakai 
élet kulcspozícióit érintette, a konkurenciaharc 
elkerülhetetlen volt. 

A barikad.hu kérdésére, hogy Portik Tamás le- 
kapcsolása összefüggésben állhat-e Vizoviczki 
László levadászásával, Volner János igennel vá- 
laszolt. ,A magyar drogpiac egy jelentős átren- 
dezésen megy keresztül: az olajszőkítésből szár- 
mazó milliárdok újrafelosztása jelenleg zajlik, a 
vlefejezésekc csupán előfutárai ennek az átrende- 
ződésnek" — fogalmazott a politikus. 

A jobbikos képviselő szerint hiába volt kormány- 
váltás, e téren sem történt semmilyen változás, 
csak a kis halak kerültek rács mögé. Volner azt 
ígéri, hogy a Jobbik kormányra kerülése esetén 








fel fogja oldani az olajügyek több évtizedes tit- 
kosítását, és végre fogja hajtani az elszámolta- 
tást. , A visszamenőleges hatályú jogalkotást ki 
fogjuk terjeszteni a kiemelt gazdasági bűncse- 
lekményekre" — jelentette ki. 

A keleti nyitás a magyarság számára 


nemzeti érdek 





A keleti nyitás nemzeti érdek a magyarság szá- 
mára — mondta Gyöngyösi Márton, a Jobbik 
frakcióvezető-helyettese, az Országgyűlés Kül- 
ügyi bizottságának alelnöke a Kurultáj helyszí- 
nén. 

Gyöngyösi Márton szerint az idén is tömegeket 
vonzó rendezvény bizonyítja, hogy ,a magya- 
rokat jobban érdeklik valós ősi gyökereik, mint 
a ködös finnugrizmus". A Kurultáj olyan ese- 
mény, amely a magyarságnak segít visszatalálni 
eredetéhez — fogalmazott, hozzátéve, hogy a 
politikusok dolga az itt tapasztalható közösség- 
tudatot a diplomáciában is érvényre juttatni. 

A frakcióvezető-helyettes elmondta: a magyar 
emberek Magyarország államisága és a nemzet 
eredete miatti kötődéseik következtében sajátos 
módon európai és keleti identitástudattal egy- 
aránt rendelkeznek. Újra meg kell teremteni 
azonban e kettő egészséges arányát, miután az 
elmúlt 150 évben hangsúlyozottan eltolódott 
az identitáskeresés a nyugati irányba. 


Gyöngyösi Márton szerint a Kurultáj egyik leg- 
fontosabb üzenete, hogy nem vagyunk elszigetelt 
nép. Észre kell vennünk azokat a turáni-szkíta 
nemzetközösséghez tartozó társainkat, akik test- 
vérként tekintenek ránk — mondta a Jobbik frak- 
cióvezető-helyettese. 

A politikus utalt arra is: üdvözlik, hogy a kor- 
mány , legalább a retorika szintjén" hangsúlyozza 
a keleti nyitás fontosságát, amely a magyarság szá- 
mára nemzeti érdek. A Jobbik azonban elkötele- 
zett, hogy minél több konkrét lépést is megtegyen 
Magyarország ezen az úton. 

Novák Előd, a párt alelnöke elmondta: mindezek 
szellemében szeretnék elérni, hogy a kormány ál- 
lami támogatást biztosítson egy a magyarság va- 
lós gyökereit kutató őstörténeti intézet létrehozá- 
sához, illetve működéséhez, valamint a finnugor 
helyett egy turáni világtalálkozó szervezéséhez. 
Ugyancsak szeretnék elérni, hogy költségvetési 
forrásból történelmi akciófilmek is készüljenek. 


Hamis vád miatt feljelentette Efraim 


Zuroffot a Jobbik 


A jeruzsálemi Simon Wiesenthal Központ igaz- 
gatójának öt évig terjedő szabadságvesztéssel 
büntethető hamis vádja miatt a Jobbik felje- 
lentést tett, miután az ügyészség Efraim Zuroftt 
feljelentésével szemben kimondta: kizárt, hogy 
Csatáry László 1941-ben részt vett volna a de- 
portálásokban. A 97 évesen őrizetbe vett, majd 
házi őrizetbe helyezett egykori rendőr százados 
meghurcolása mögött ugyanaz a Zurofi áll, aki 
korábban nyíltan hirdette: büszke rá, hogy a ha- 
lálba kergette Képíró Sándor csendőr századost, 
akit 2011-ben fel is mentett a Fővárosi Bíróság a 
koncepciós vád alól. 

Csatáry Lászlót a hírek szerint kétszer jelentette 
fel Efraim Zurott: először az 1944-es, majd az 
1941-es deportálások miatt. Elrendelték a nyo- 
mozást, majd a Budapesti Nyomozó Ügyészség 
gyanúsítottként hallgatta ki Csatáryt, s elren- 
delték házi őrizetbe vételét. Most azonban ki- 
mondták: a kirendelt szaktanácsadó szerint do- 
kumentumok bizonyítják, hogy Csatáry László 
az 1941-es deportálások idején nem tartózko- 


dott Kassán, ráadásul akkori beosztása miatt 
nem is tudta volna befolyásolni a háromszáz 
hontalan zsidó deportálását. 

Bár hamis vád bűntette miatt az ügyészség 
hivatalból is eljárást indíthatott volna, en- 
nek hiányában Novák Előd, a Jobbik alelnö- 
ke Hegedűs Lorántné és Gaudi-Nagy lamás 
képviselőtársával, valamint Porubszky István 
"56-os hőssel és ifj. Hegedűs Loránt református 
lelkésszel tett feljelentést. A Jobbiknak nincs 
kétsége, hogy Efraim Zuroftt a holokausztipar 
fenntartása, saját intézménye szükségességének 
bizonyítása érdekében koncepciós vádakat fo- 
galmaz meg, ártatlanok meghurcolásától sem 
visszariadva. 


BOR 








Külföldi buszokkal fojtják meg 


a magyar ipart 


A Jobbik következetes álláspontja továbbra is 
az, hogy a BKK buszkiszervezése elhibázott, 
kockázatos és káros hatással lesz a magyar mun- 
kavállalókra — mondta el Bödecs Barnabás, a 
Jobbik országgyűlési képviselője. 

A politikus szerint a szerződés kockázatos, rá- 
adásul mindössze három pályázó indult el, eb- 
ből kettő vagy tőkehiányos, vagy kétes hátterű 
vállalkozás, így teljességgel érthetetlen, miért 
lennének alkalmasabb szolgáltatók a BKV-nál. 
Nagy kérdés, milyen verseny az, ahol egyetlen 
tőkeerős és hiteles pályázó van — véli a politikus. 
Bödecs szerint a magyar buszgyártók felkészül- 
tek arra, hogy magyar munkaerőt foglalkoztat- 


va Budapestet és a vidéket ellássák járművel, 

ilyen értelemben viszont egy műszaki előkészí- 
tő programon átesett, felállt járműgyártó ka- 
pacitás esik ki. A Kravtex nevű magyar cég há- 
romszáz darabos élő kapacitással rendelkezik, 
ráadásul 135 darab legyártott autóbusza van, 
amiből már 15 Budapest-specifikációjú jármű. 
Ezt a gyárat a kormány és a főváros gyakor- 
latilag csődbe viszi azzal, hogy egyrészt a Vo- 
lán-specifikációjú buszokat már egy éve nem 
veszi át, nem tenderezteti meg, másrészt a BKK 
pedig kifejezetten külföldi buszokra paramé- 
terezte az új buszokról szóló tenderét. Ez már 
önmagában — csak egyetlen gyártónál — 300 
munkahely elvesztésével járhat. 


A Jobbik ellenzi az állam kivonulását 


a felsőoktatásból 


Dúró Dóra szerint álságos Orbán Viktornak 
az a kijelentése, hogy a tandíjat ellenzi, miköz- 
ben kormányra kerülve egyik legjelentősebb 
intézkedésük volt az ellenzékiként még eluta- 
sított térítés bevezetése, amivel a tehetségesek 
helyett a tehetősek jártak jól. A Jobbik szerint 
az állami finanszírozás elengedhetetlen ahhoz, 
hogy a szegényebb rétegek gyerekeinek esélye 
legyen a felemelkedésre, és ehhez ne kelljen el- 
adósítaniuk magukat. 

A kormány nem hajlandó szembenézni azzal 
a ténnyel, hogy a kivándorlási kedv az elmúlt 
húsz évben sosem volt ilyen magas, és csak át- 
meneti tapasztalatszerzésről beszélnek, miköz- 
ben fiataljaink hosszú távú vagy akár végleges 
letelepedést terveznek külföldön — áll a Jobbik 
szóvivőjének közleményében. A Jobbik állami 
bérlakás-építési programmal segítené a fiata- 
lok hazai lakáshoz jutását. Emellett úgy állapí- 
taná meg a felsőoktatási keretszámokat, hogy 


azok a munkaerőpiac igényeinek is megfelelje- 
nek, de ne zárják el a felemelkedés lehetőségét az 
alsó középosztály tehetségei elől. 

A Jobbik Magyarországért Mozgalom szerint az 
államnak biztosítania kell azt, hogy a pályakez- 
dők ne tartozással, hitellel a nyakukban kezd- 
jék meg életüket, és húszas éveikben keresett 
fizetésüket otthonteremtésre és családalapításra 
fordíthassák hiteltörlesztések helyett — zárul a 
nemzeti párt közleménye. 








Összebútorozott a Fidesz és az MSZP 


Fr 





Miközben a lakosságot egymás után sújtják az 
újabb és újabb megszorító csomagok, a Fidesz- 
kormány (szocialista elődeik nyomán) több 
milliárd forintot költ luxusautókra és új irodai 
bútorokra — hívta fel a figyelmet Staudt Gábor 
jobbikos országgyűlési képviselő. 

A képviselő szerint a kormány szavahihetősé- 
gét is bemutatja, hogy bár Orbán Viktor 2010. 


júniusi 29 pontos akciótervében teljes telefon-, 


bútor- és gépkocsibeszerzési stopot hirdetett, a 
valóságban erről szó sincs: az idén csak Matolcsy 
minisztériumának háza táján 350 millió forintot 
költöttek új irodai bútorokra. 

A jobbikos politikus emlékeztetett, hogy a tava- 
lyi évben a kormány hétmilliárd forintos szerző- 
dést kötött személygépkocsi-beszerzésre, ennek 
keretében 97 Skoda SuperB autóval gazdagodott 
a kabinet gépparkja. Staudt megjegyezte, hogy 
ebből az összegből egész Pest megyét meg lehet- 
ne menteni. 

A Jobbik felszólítja a kormányzatot, hogy fejez- 
zék be a hazudozást és állítsák le az ilyen irányú 
beszerzéseket. Staudt szerint nem várható el az 
emberektől, hogy elfogadják a Széll Kálmán terv 
megszorításait, ha közben azt látják, hogy a gaz- 
dagok kormánya ugyanúgy szórja a pénzt, mint 
a közpénzeket szintén luxusra fecsérlő Gyur- 


csány-kabinet. 

